प्लेटलेट्स की ज्यादा कमी होने पर ब्रेन हेमरेज, मुंह-नाक से खून, हार्ट में होगा ब्लॉकेज
बरसात, बाढ़, नमी और इन सबके बीच मच्छरों का प्रकोप। एक बार फिर से लोग डेंगू से पीड़ित हो रहे हैं। अचानक तेज बुखार, सिर दर्द, उल्टी, गले में खरास, मसल्स और जॉइंट्स में दर्द, ऐंठन की शिकायतें  मिल रही हैं।
बरसात, बाढ़, नमी और इन सबके बीच मच्छरों का प्रकोप। एक बार फिर से लोग डेंगू से पीड़ित हो रहे हैं।
अचानक तेज बुखार, सिर दर्द, उल्टी, गले में खरास, मसल्स और जॉइंट्स में दर्द, ऐंठन की शिकायतें।
तीन-चार दिनों तक मरीज को पता ही नहीं चलता कि उसके शरीर में डेंगू के वायरस ने प्रवेश कर लिया है। यानी एडीज मच्छर ने काट लिया है।
कई बार लोग बुखार की दवा खाते हैं लेकिन इससे मरीज को आराम नहीं मिलता।
इस बीच प्लेलेट्स गिरती जाती हैं और मरीज की स्थिति बिगड़ती जाती है।
खबर में आगे बढ़ने से पहले एक पोल में अपनी राय साझा करते चलें-
डेंगू से पीड़ित हैं तो एंटी बायोटिक्स दवाएं न खाएं 
डेंगू का तेज बुखार है तो कभी भी एंटी बायोटिक दवा, एंटी मलेरिया टैबलेट या एस्प्रिन न लें।
अक्सर यह होता है कि 102 या 104 डिग्री बुखार आते ही लोग मेडिकल स्टोर से दवा खरीद कर खा लेते हैं। अगर डॉक्टर की सलाह के बिना ही एंटीबायोटिक्स लेते हैं तो डेंगू हैमरैजिक फीवर (DHF) और डेंगू शॉक सिंड्रोम (DSS) का रिस्क बढ़ जाता है।
यानी अनजाने में ही आप डेंगू को और गंभीर बना देंगे।
इंटरनल मेडिसिन के डॉ. रविकांत चतुर्वेदी बताते हैं कि एंटीबायोटिक्स जैसे एमोक्सिलिन खाते हैं तो उल्टी और डायरिया की शिकायत और बढ़ जाएगी। शरीर हाइड्रेट नहीं रहेगा, प्लेटलेट्स और गिर जाएंगे। ऐसे में इंटरनल ब्लीडिंग अधिक होगी।
ब्रेन हैमरेज होने की आशंका, हार्ट भी ब्लॉक हो सकता है 
डेंगू का वायरस चार या पांच तरह के होते हैं। किसी एक वायरस से इन्फेक्शन है तो इसका मतलब यह नहीं है कि दूसरे वायरस से आपके शरीर को इम्यूनिटी मिली है।
यदि कैंसर, डायबिटीज, हाइपरटेंशन से पीड़ित हैं और डेंगू के लक्षण हैं तो डॉक्टर से इलाज करवाने में देरी न करें।
किडनी या लिवर की बीमारियों से पीड़ित लोगों में डेंगू के गंभीर होने का खतरा अधिक होता है।
प्लेटलेट्स 10 हजार से नीचे आने पर ब्रेन हैमरेज हो सकता है। यहां तक कि हार्ट ब्लॉक हो सकता है।
सांस लेने में हो सकती है तकलीफ 
डेंगू का इन्फेक्शन होने पर सांस लेने में परेशानी बढ़ जाती है। जोर-जोर से सांस लेना, ऑक्सीजन लेवल गिरना, छाती में दर्द जैसी तकलीफें होती हैं।
जब प्लेटलेट्स काफी नीचे गिर जाए और इंटरनल ब्लीडिंग हो तो ब्लड प्रेशर भी नीचे आ जाता है।
इससे मरीज की मानसिक अवस्था भी सही नहीं रहती।
जिनकी इम्यूनिटी कमजोर, उनमें डेंगू का असर ज्यादा 
अगर आपकी इम्यूनिटी कमजोर है तो डेंगू वायरस का असर अधिक होगा। इलाज में देरी या गलत इलाज होने पर डेंगू के सिंप्टम्स गंभीर होने लगते हैं। लिम्फ और खून की नलियां डैमेज होने लगती हैं। नाक और मुंह से खून आना, लिवर का साइज बढ़ना जैसी परेशानी होती है।
धीरे-धीरे त्वचा के नीचे इंटरनल ब्लीडिंग होने लगती है। इसलिए डेंगू के मरीजों में स्किन पर लाल-लाल धब्बे बन जाते हैं, यह इंटरनल ब्लीडिंग के कारण होता है। प्लेटलेट्स गिरने की वजह से ब्लड क्लॉटिंग नहीं हो पाती। शरीर में किसी तरह का जख्म होने पर ब्लड क्लॉट नहीं हो पाता।
स्थिति गंभीर होने पर मरीज को बचाना मुश्किल हो जाता है।
किसी को डेंगू हो जाए तो क्या करें
अगर जांच में पुष्टि होती है कि डेंगू का इन्फेक्शन है तो मरीज को डॉक्टर के लगातार संपर्क में रहना चाहिए। CBC (कम्प्लीट ब्लड काउंट) रेगुलर चेक हो ताकि प्लेटलेट्स पर नजर रखी जा सके।
हर 8 से 12 घंटे पर CBC कराएं। डॉक्टर को ब्लड की सभी जांच रिपोर्ट दिखाएं।
पीजीआई चंडीगढ़ के कम्युनिटी हेल्थ के प्रोफेसर डॉ. सोनू गोयल बताते हैं कि किसी वयस्क व्यक्ति के ब्लड में नॉर्मल प्लेटलेट काउंट 150,000–450,000 (प्लेटलेट्स प्रति माइक्रोलीटर) होता है। अगर प्लेटलेट्स लगातार नीचे जा रही (एक लाख से नीचे) तो तत्काल अस्पताल में भर्ती होना चाहिए।
ध्यान रखें कि मरीज को अस्पताल से अधिक पर दूरी पर नहीं रहना चाहिए, प्लेटलेट्स नीचे गिरने पर कभी भी इमरजेंसी आ सकती है।
ये फॉर्मूला अपनाएं
आपका वजन 50 किलो है तो 100 एमएल जूस, नारियल-पानी या ओआरएस हर घंटे लें। यानी जितना आपका वजन है उसका दोगुना जूस, सूप एमएल में लें। इससे शरीर हाइड्रेटेड रहेगा।
इसके अलावा मरीज को दाल का पानी, नींबू का शिकंजी और चावल का मांड़ भी दिया जा सकता है।
लौकी के बीज खाने से प्लेटलेट्स बनते हैं 
डेंगू के मरीजों को अपने खानपान को लेकर ज्यादा अलर्ट रहना चाहिए। पालक, लौकी, गाजर, ब्रोकली, चुकंदर, जलकुंभी खाने से प्लेटलेट्स बढ़ते हैं।
पालक खाने से इंटरनल ब्लीडिंग का रिस्क कम होता है वहीं लौकी के बीज में अमीनो एसिड्स और विटामिंस होते हैं जिनसे प्लेटलेट्स बनते हैं।
चुकंदर का जूस पीने से न केवल शरीर की इम्युनिटी बढ़ती है बल्कि प्लेटलेट्स को कम होने से रोकता है। इन सब्जियों को कच्चा भी खाया जा सकता है।
खाली पेट सुबह में खाएं खट्‌टे फल 
डेंगू के मरीजों को सुबह में खाली पेट खट्‌टे फल खाने चाहिए। नींबू, संतरा, कीवी में भरपूर मात्रा में विटामिन C और विटामिन K होते हैं जिससे प्लेटलेट्स बढ़ते हैं।
स्ट्रॉबेरी, रसभरी और टमाटर भी डेंगू मरीजों को खाना चाहिए।
डेंगू से बचने के लिए क्या करें 
डेंगू का वायरस मच्छरों के काटने से फैलता है। मच्छर अपने लार्वा जमे हुए पानी में देते हैं। इसलिए घर या आसपास पानी जमा हो तो अलर्ट रहें। कूलर, पुराने डिब्बे, गमले, इलेक्ट्रॉनिक आइटम्स के कबाड़ में कहीं पानी जमा हो तो तुरंत उसे निकाल दें।
नालियों में भी मच्छर के लार्वा रहते हैं। इनमें केरोसीन तेल डाल दें। इससे ऊपर के सर्फेस पर तेल फैल जाएगा, नीचे ऑक्सीजन नहीं जाने से लार्वा खत्म हो जाएंगे।
कई बार सीलन अधिक होने से दीवारों पर काई जम जाती है। इनमें भी मच्छरों का लार्वा पनपने का डर रहता है।
डिस्क्लेमर: यह आलेख डॉक्टर से बातचीत के आधार पर तैयार किया गया है। डेंगू के मरीजों को किसी भी तरह का इलाज शुरू करने या खानपान को लेकर डॉक्टर से सलाह लेनी चाहिए। 